SPRÁVA ZO ZAHRANIČNEJ PRACOVNEJ CESTY

1. Účastníci pracovnej cesty:

Titul, meno, priezvisko: 	Mgr. Eva Kaczová
Pracovisko:	Ministerstvo školstva SR, Sekcia vysokých škôl, Stredisko na uznávanie dokladov o vzdelaní, Stromová 1, 813 30 Bratislava
Pracovné zaradenie:	hlavný štátny radca
Znalosť jazykov:	Aj, Mj

2. Zahraničná pracovná cesta:

Štát:	Belgicko
Mesto:	Brusel
Vykonaná dňa:	11.-12.3.2012
Prijímajúca organizácia:	Európska komisia 
Účel cesty:	Zasadnutie Pracovnej skupiny „Establishments and Services“  Rady Európskej Únie
Spôsob financovania:	Cestovné náklady Európska komisia, ostatné MŠVVŠ SR

3. Rámcový program pobytu:

11.3.2012- prílet do Bruselu (Belgicko)
12.3.2012 – účasť na stretnutí a prílet do Viedne

4.	Stručný priebeh rokovania:

1. Prijatie agendy podľa predloženého programu a prijatie zápisnice z predchádzajúceho zasadnutia. 
2. V prvej časti rokovaní sa diskusia sústredila na preskúmanie postojov delegácií             k Čiastočnému prístupu (článok 4 f) a k počtu regulovaných povolaní. Následne sa pozornosť ČŠ presunula na spoločný rámec a skúšky odbornej prípravy a uznávanie platenej stáže. 
Spoločný rámec a skúšky odbornej prípravy – články 49a a 49b
Množstvo ČŠ privítalo dôraz na EQF a na výsledok vzdelávania.  Niektoré vyčítali Komisii, že musí byť možnosť pre ČŠ nezúčastniť sa na spoločnom rámci, podobne aj pre profesie, ktoré nie sú časťou automatického uznávania. Kvórum – počet ČŠ regulujúcich povolanie by sa malo zvýšiť z jednej tretiny a jednu polovicu. ČŠ zároveň prejavili obavy, aby sa rámcom nekládli nové prekážky a nestúpol počet regulovaných povolaní. Niektorým členským štátom sa zdá, že ide skôr o harmonizáciu vzdelávania, čo je v rozpore s princípom subsidiarity. 

Komisia sa nenazdáva, že tento nástroj by znamenal väčšiu reguláciu povolaní, práve preto navrhla kvórum len na úrovni jednej tretiny. Ide o minimálnu harmonizáciu, ešte nižšiu ako v prípade sektorových povolaní. Reguluje sa len výsledok vzdelávania vo forme celkových vedomostí, zručností a kompetencií nadobudnutých po vzdelávaní. 

Uznávanie platených stáží – čl. 55 a, čl. 1(3)a)(ii)(j)
Na základe návrhu COM by mal ČŠ uznať platenú stáž vykonanú a potvrdenú  zahraničí príslušným orgánom na účely umožnenia k prístupu k regulovanému povolaniu. 
Vo všeobecnosti tento nástroj podporujú: RO, PL, AT, LT, LU
Proti sú: UK, DE, ES, EL.
Komisia upozornila, že účelom nie je automaticky uznať kvalifikáciu po absolvovaní stáže v zahraničí, ale len uznať stáž pri konaní uznávania kvalifikácie. Podobne hostiteľský ČŠ nemá povinnosť vydať potvrdenie o absolvovaní stáže automaticky. 
Ďalšie otázky je možné poslať písomne Komisii  do 26.3.2012 prostredníctvom Sekretariátu Rady.
Stanovisko Európskeho dozorného úradníka pre ochranu údajov  k návrhu zmeny Smernice bolo doručené PRES, ktoré ho bude v najbližších dňoch distribuovať ČŠ.

5.	Odporúčané závery:

Poskytnúť Predsedníctvu stanovisko SR a spolupracovať na zadaniach, ktoré vyplývajú zo smernice 2005/36/ES o uznávaní odborných kvalifikácii.

6.	Prinesené materiály:

Prezentácie, ktoré odzneli na stretnutí sú na vyžiadanie k dispozícii v elektronickej forme.   
  
7.	Prínos ZPC 
Povinná účasť a práca v pracovnej skupine Rady vyplýva zo zákonodarného procesu Európskej únie. Poskytnuté informácie zo strany členských štátov a pomáhajú Európskej Komisii pri tvorbe právnych noriem umožňujúce väčšiu mieru uplatňovania zásady EÚ o voľnom pohybe osôb. 
 
8.  Spôsob zverejnenia výsledkov ZPC, prenos získaných informácií

Správa zo ZPC je zverejnená na www.minedu.sk. Dokumenty sú na vyžiadanie
k dispozícii v elektronickej forme. 

Súhlasím so zverejnením správy na internete.

Správu vypracoval: 	Mgr. Eva Kaczová, riaditeľka SUDV

Dátum: 		30. 3. 2012

Správu schválil: 	prof. Ing. Peter Plavčan, CSc., generálny riaditeľ Sekcie vysokých škôl